E E L N Õ U

NARVA LINNAVALITSUS
K O R R A L D U S


Narva			                    	 	                  	                   .05.2022.a nr _____ -k

Avaliku ürituse „Tallinn - Narva Music Week 2022“ loa taotluse rahuldamine


1. Asjaolud ja menetluse käik
Shiftworks OÜ esitas Narva Linnavalitsusele avaliku ürituse loa taotluse. Shiftworks OÜ kavandab läbi viia 05.05.2022 – 08.05.2022 kell 15.00-18.00 avaliku ürituse „Tallinn - Narva Music Week 2022“. Ürituse raames toimub muusika- ja linnakultuuri festival. Üritusel osalejate eeldatav arv on 3000 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada OÜ Shiftworks taotlus avaliku ürituse „Tallinn - Narva Music Week 2022“ läbiviimseks.
3.2. Ürituse toimumise kohad:
Ajaloolise Kreenholmi manufaktuuri territoorium (Narva Gate OÜ, Joala tn 21);
Narva Vaba Lava koos selle esise platsiga ning Loomeinkubaator OBJEKT (Linda tn Kultuurimaja Rugodiv (A.Puškini tn 8);
Narva Kunstiresidentuur NART (Joala tn 18);
Narva Issanda Ülestõusmise kirik (A. Bastrakovi tn 4);
Tasuta linnalavad üle Narva linna 7. mail.
         Emadepäeva brunch ja kontsert Vabaloomekeskuses (Vabaduse 20) 8. mail
3.3. Avaliku ürituse korraldajaks on OÜ Shiftworks, äriregistri kood 10687587, Pärnu mnt 160, Tallinn.
3.4. Avalik üritus toimub 05.05.2022  - 08.05.2022 kell 10.00-00.00.
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 06.03.2008.a määrusega nr 16 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.




Katri Raik							                Sergei Solodov 
Linnapea                                                                 	    	                Linnasekretäri asendaja  
